วันนี้เราได้มีโอกาสมายืนต่อคิวรอร้านชีสทาร์ตเจ้าดังจากญี่ปุ่นค่ะ เรามาวันธรรมดาตอนกลางวันยังใช้เวลาต่อคิวไปรวมๆเกือบ45นาทีค่ะ เห็นแถวสั้นๆเถอะ ขดไปขดมาตั้งนานเหมือนกัน ไหนๆต่อคิวแล้ว เลยขอลองทั้งชีสทาร์ตทั้งไอศกรีมเลยละกันค่ะ

ร้าน Pablo เป็นร้านจำหน่ายชีสทาร์ตชื่อดังจากญี่ปุ่นค่ะ เขื่อว่าใครไปญี่ปุ่นมาหลายๆคนต้องเคยลองเจ้านี้แน่ๆ(รวมถึงเราด้วย) ครานี้เค้ามาเปิดที่ไทยแล้ว ขอตามมาชิมอีกซักที ร้านตั้งอยู่ที่ชั้น G สยามพารากอนค่ะ ใกล้กับร้าน Boots เคาเตอร์ค่อนข้างเด่นเลยค่ะเพราะมีคนต่อคิว ???? แถมมีพนักงานคอยแนะนำอยู่เป็นระยะๆในคิวด้วย ที่ร้านมีชีสทาร์ตทั้งแบบก้อนใหญ่และแบบ mini นอกจากชีสทาร์ตแล้ว ยังมีไอศกรีม เครื่องดื่ม และขนมจากชีสต่างๆให้เลือกซื้อกลับด้วย แถมช่วงนี้ปีใหม่เค้าก็จัดเป็นกิ้ฟเซ็ทให้ได้ซื้อกันไปเป็นของฝากด้วยค่ะ

ส่วนเมนูที่เราเลือกลองวันนี้เป็น
- Pablo Mini Plain 75฿ มินิทาร์ตชิ้นเล็กรสดั้งเดิม ตัวแป้งทาร์ตไม่ได้กรอบและไม่นิ่มมากค่ะ ชีสรสออกนมๆหวานๆ ไม่ได้ชีสเต็มแน่นจนเลี่ยน
- Pablo Mini Matcha 75฿ เมนูนี้สำหรับเรานอมรีบว่ารสชาติออกแปลกๆค่ะ จะว่าเต็มรสมัจฉะก็ไม่ใช่ รสชีสเด่นก็ไม่เชิง เรียกว่ายังไม่โดนเท่าไหร่ค่ะ รอลองหน้าผลไม้ที่จะทำตามมาดีกว่า
- Cheese Soft Serve 90฿ เมนูนี้เป็นไอศกรีมชีสแบบเต็มปากเต็มคำมาก ชีสสุดๆจนคำหลังๆรู้สึกเลี่ยนไปนิด แต่นับว่าอร่อยเลย ถือไอศกรีมที่เต็มรสชีสที่น่าลองอีกอันนึง ไอศกรีมโคนที่นี่เค้ามีช้อนพลาสติกอันเล็กๆมาให้ด้วยตามวิถีญี่ปุ่น

สามารถสั่งกลับบ้านและทานที่ร้านได้เลย ใครสนใจตามมาลองได้ค่ะ :)
